Kai Rusten

Kai Rusten (født 22. desember 1902 i Stor-Elvdal, død 26. oktober 1972) var en norsk skiløper. Han vant både spesielt hopp og kombinert i Lahtisspelen i 1928. Samme år vant han også kombinertrennet i Fiskartorpet i Stockholm,Canadian ski Anual Season 1927 & 1928: Ski-ing in Sweden  (s. 73, skrevet av C.G.D. Hamilton) og han ble nummer 4 i kombinert i Holmenkollen. I 1926 ble han nummer 14 på 50 km langrenn i Holmenkollen.Jakob Vaage, Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5 (s. 219 og 249, digitalisert av Nasjonalbiblioteket)

Som aktiv representerte han Rasta IL i Stor-Elvdal. Senere var han medlem i Tolga IL og formann i årene 1955–59. Rusten var også leder for skøytegruppa i Tolga IL i 1959 og 1962–64, og hadde overoppsynet med skøytebanen på Sætersgård. Han ble utnevnt til æresmedlem av Tolga IL i 1963.

Rusten var også aktiv i skyting for Tolgen skytterlag.Willy Røgeberg: Norske skyttere i ord og bilder. Østre del. Kulturforlaget, Oslo 1953 (s. 423, digitalisert av Nasjonalbiblioteket)

Kai Rusten arbeidet som herredsskogmester i Stor-Elvdal fra 1944 til 1946 og hadde samme stilling i Tolga og Os kommuner samt den sammenslåtte Tolga-Os kommune fra 1946 til 1971.Torgeir Fryjordet: Skogvern og skogoppsyn i Hedmark 1894-1994. Torgeir Fryjordet, Elverum 1994. ISBN 82-993609-0-0 (s. 93 og 94, digitalisert av Nasjonalbiblioteket)

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 418, digitalisert av Nasjonalbiblioteket)
 Tolga IL: Jubileumsberetning Tolga idrettslag 100 år. Tolga IL, Røros 1997 (s. 125, 127, 153 og 159, digitalisert av Nasjonalbiblioteket)

 Referanser 

 Eksterne lenker 


Kategori:Norske kombinertløpere
Kategori:Norske skihoppere
Kategori:Norske langrennsløpere
Kategori:Personer fra Stor-Elvdal kommune